
Între Cincizecime și Sfinţii Apostoli, sărbători ale Bisericii întemeiate de Duhul și pe lucrarea apostolilor, apare 
știrea despre condamnarea fostului titular al Episcopiei Hușilor. Știm personajele, știm faptele, nu are rost să 
insistăm asupra lor. Oricare ar fi subtextul și semnificaţia acestui dosar, oricare ar fi cei care au insistat să se 
ajungă aici, nu poate să nu ţi se strângă inima. Dăm vina pe dușmanii Bisericii? Vor ei să instrumentalizeze 
dosarul? Poate. Dar nu este mai dușman al Bisericii să lași, să tolerezi sau să contribui, inclusiv prin 
pasivitate, sau din lașitate, din conformism, din „n-am ce face” o asemenea situaţie? 

Strecurăm postul și înghiţim Onila ruşinii. Suntem hipercorecţi ai postirii, încât încălcăm marele praznic al 
Cincizecimii, nu care cumva să ...(ce?), ne uităm de sus la poporul care nu știe nimic și căruia nu trebuie să-i 
explicăm niciodată nimic, orice prostie s-ar face pe teren, dar ne facem că nu duhnește beciul de murdăria 


strânsă. Mult festivism și multă activitate bifată, dar puţină lucrare ziditoare. Nu ne place când ni se pune în 
față oglinda, asta o fac doar oamenii lui Putin, premiaţi la Moscova. Nu semănăm cumva prea mult cu Israelul 

celor mici fără să fie atinse cu un deget de cei mari? Nu cumva ne bântuie cam tare duhul fariseic și duhurile 
nestatorniciei? 

Episcopia Hușilor a dat un comunicat în care protestează pentru că a fost impusă la plată în solidar cu 
condamnații. Probabil juridic au dreptate, dar mă întreb, oare, nu e mai ușor să plătești niște bani aici decât să 
plătești înaintea lui Dumnezeu pentru „sminteala” de a avea un asemenea episcop pus peste cei mici? E 
nevoie să citez din lisus pentru a aminti ce a spus despre cei ce îi smintesc pe fraţii săi mai mici? Știu — și așa 
e, evident — că actualul titular nu e de vină pentru ce a făcut fostul, dar mă tem că, dacă la judecata 
omenească responsabilitatea nu e niciodată colectivă, la cea duhovnicească nu este chiar la fel. Mă tem că nu 
e suficient să fie date comunicate seci pe subiect. Mă tem că un moment de pocăință asumată ar fi necesar 
pentru toată lumea, de la cei mari la cei mici, de la sinod la parohie. Știu, pică prost, acum toți fac metanii să îi 
batem pe nenorociţii de olandeji care nu au vrut să intrăm în Schengen - și care oricum nu prea sunt olandeji 
-, dar poate ar fi o idee să ne rugăm să nu rămânem în afara Împărăției cerești, să nu cumva să auzim şi noi 
acestea: „vai vouă, cărturarilor și fariseilor fățarnici! Că închideţi împărăţia cerurilor înaintea oamenilor; că voi 
nu intraţi, și nici pe cei ce vor să intre nu-i lăsaţi...” 

